

*Anexa III la Dispoziţia nr. /2018*

**GHIDUL SOLICITANŢILOR**

pentru finanţarea nerambursabilă din bugetul propriu al Judeţului Mureş, a asociaţiilor, fundaţiilor care înfiinţează şi administrează unităţi de asistenţă socială de interes judeţean, în anul 2018 – sesiunea a II-a

**Capitolul 1 – Prevederi generale**

**1.1. Consiliul Judeţean Mureş** acordă finanţări nerambursabile asociaţiilor, fundaţiilor care înfiinţează şi administrează unităţi de asistenţă socială de interes judeţean în temeiul prevederilor Legii nr.350/2005 privind regimul finanţărilor nerambursabile din fonduri publice alocate pentru activităţi non profit de interes general, cu modificările şi completările ulterioare, ale Capitolului III - Evaluarea şi selecţionarea asociaţiilor şi fundaţiilor din Normele metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţeazăşi administrează unităţi de asistenţă socială, aprobate prin Hotărârea Guvernului nr.1153/2001, modificateşi completate prin Hotărârea Guvernului nr.942/2005, nr.1217/2008 şi nr.725/2016 şi ale Hotărârii Consiliului Judeţean Mureş nr.20/2018.

**1.2.**Finanţarea se acordă pentru acoperirea parţială a unui program ori proiect în baza unui contract încheiat între părţi.

**1.3.** Pentru acelaşi domeniu, un beneficiar nu poate contracta mai mult de două finanţări nerambursabile în decursul unui an.

**1.4.** În cazul în care un beneficiar contractează, în cursul aceluiaşi an calendaristic, mai mult de o finanţare nerambursabilă de la autoritatea finanţatoare, nivelul finanţării nu poate depăşi o treime din totalul fondurilor publice alocate programelor aprobate anual în buget.

**1.5.** Finanţările nerambursabile nu se acordă pentru activităţi generatoare de profit şi nici pentru activităţi din domeniile reglementate de Legea nr. 182/2002 privind protecţiainformaţiilor clasificate, cu modificările ulterioare.

**1.6.** Nu se acordă finanţări nerambursabile pentru activităţi ce presupun dezvoltarea infrastructurii solicitantului şi nici pentru cheltuieli care se constituie, într-o formă sau alta, în remuneraţie pentru membrii organizaţiei.

**Capitolul 2 –Suma disponibilă pentru finanţare nerambursabilă**

**2.1.** Suma totală disponibilă pentru finanţareaunităţilor de asistenţă socială din judeţul Mureş în anul 2018 - **sesiunea II**, este **200.000 lei, din care:**

* 120.000 lei pentru programe/proiecte/acţiuni din domeniul îngrijire la domiciliuşi
* 80.000 lei pentru programe/proiecte/acţiuni din domeniul îngrijire şiasistenţă acordate în centre de zi.

**Capitolul 3 – Categorii de beneficiari**

**3.1.** Beneficiarii finanţării nerambursabile pot fi asociaţii şi fundaţii române cu personalitate juridică, care înfiinţeazăşi administrează unităţi de asistenţă socială, care desfăşoară activităţi nonprofit menite să sprijine realizarea unor obiective de interes public general, regional sau local în acest domeniu.

**Capitolul 4 – Categorii de proiecte pentru care se acordă finanţare nerambursabilă**

4.1. Programele/proiectele şi acţiunile pentru care se acordă finanţare nerambursabilă trebuie să se circumscrie următoarelor priorităţi din domeniul asistenţei sociale clasificate conform Nomenclatorului serviciilor sociale, aprobat prin HGR nr. 867/2015, cu modificările şi completările ulterioare:

4.1.1. Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă.

4.1.2. Servicii sociale de tip îngrijire şiasistenţă acordate în centre de zi pentru:

- persoane vârstnice

- persoane adulte cu dizabilităţi

- copii în familie, copii separaţi sau în risc deseparare de părinţi

- familie cu copii

- victimele violenţei în familie şi agresori

- persoane toxico-dependente, pentru persoane cu diferiteadicţii: droguri, alcool, alte substanţe toxice etc.

- victimele traficului de persoane

- persoanele fără adăpost

- asistenţăşi suport pentru alte persoane aflate însituaţii de nevoie.

**Capitolul 5 – Criterii de eligibilitate**

**5.1.**Pentru a putea participa la selecţie, solicitantul trebuie să îndeplinească următoarele cerinţe minime:

a) este asociaţie sau fundaţie română cu personalitate juridică, care înfiinţeazăşi administrează unităţi de asistenţă socială şi care desfăşoarăactivităţi nonprofit, având domiciliul sau sediul în judeţulMureşşi/sau desfăşoară programul/proiectul/acţiunea pe teritoriul judeţuluiMureş;

b) nu are datorii la bugetul de stat sau la bugetul local;

c)a respectat obligaţiile asumate în baza unui contract de finanţare nerambursabilă încheiat cu Consiliul Judeţean Mureş.

**Capitolul 6 – Categorii de cheltuieli eligibile**

**6.1.** (1) **Sunt eligibile** următoarele cheltuieli:

a) cheltuieli cu salariile de încadrare a personalului calificat în domeniul asistenţei sociale, care participă efectiv la acordarea serviciului de asistenţă socială;

b) cheltuieli cu hrana persoanelor asistate;

c) cheltuieli pentru încălzirea şi prepararea hranei (excepţieunităţile de asistenţă socială care fac asistenţă la domiciliu);

d) cheltuieli cu iluminatul (excepţieunităţile de asistenţă socială care fac asistenţă la domiciliu);

e) cheltuieli pentru plata serviciilor, apă, canal, salubrizare, telefon (excepţieunităţile de asistenţă socială care fac asistenţă la domiciliu);

f) cheltuieli cu materialele didactice pentru persoanele asistate;

g) cheltuieli cu obiecte de inventar de mică valoare sau scurtă durată şi echipament pentru persoanele asistate;

h) cheltuieli de transport pentru persoanele asistate şiînsoţitorii lor;

i) cheltuieli cu materialele sanitare pentru persoanele asistate;

j) cheltuieli cu materiale pentru curăţenie pentru persoanele asistate;

k) cheltuieli pentru carburanţiişilubrifianţii necesari în funcţionarea mijloacelor de transport specific activităţiiunităţii de asistenţă socială.

**Capitolul 7 – Reguli referitoare la elaborarea şi prezentarea cererii de finanţare**

**7.1.** Documentaţia de solicitare a finanţării nerambursabile va cuprinde următoarele acte:

a) formularul de solicitare a finanţării -original, conform modelului prevăzut în ***anexa nr.1a la prezentul Ghid;***

b) bugetul de venituri şi cheltuieli al programului/proiectului - original, conform modelului prevăzut în ***anexa nr.1b la prezentul Ghid;***

c) fişa tehnică aunităţii de asistenţă socială - original, conform modelului prevăzut în ***anexa nr.1c la prezentul Ghid;***

d) devizul programului/proiectului/acţiunii culturale, propus – original, conform modelului prevăzut în ***anexa nr.1d la prezentul Ghid;***

e) dovada existenţei surselor de finanţare proprii sau oferite de terţi, din care să rezulte deţinereadisponibilităţilorbăneşti reprezentând cota proprie de 10% finanţare a solicitantului :

- extras de cont care să dovedească existenţa disponibilului;

- contracte de sponsorizare;

- alte forme de sprijin financiar ferm din partea unor terţi;

*Notă: Contractele de sponsorizare trebuie să fie clare, să fie specificată suma cu care se finanţează proiectul, formularele să fie semnate şiştampilate, înregistrate de ambele părţi semnatare, să se refere la programul/proiectul/acţiunea pentru care se solicită finanţare.*

f) actul constitutiv, statutul şi actele doveditoare ale sediului şi patrimoniului iniţial ale solicitantului, precum şi actele adiţionale, după caz.

g) certificatul de înscriere sau alte acte doveditoare ale dobândirii personalităţii juridice;

h) certificatul de înregistrare fiscală;

i) certificat fiscal din care să rezulte că solicitantul nu are datorii către stat eliberat de Agenţia Naţională de Administrare Fiscală (ANAF);

j) certificat fiscal din care să rezulte că solicitantul nu are datorii către bugetul local eliberat de autorităţile administraţiei publice locale de la sediul social al solicitantului finanţării;

k) bilanţ contabil pe anul 2017 înregistrat la administraţia finanţelor publice. Excepţie fac asociaţiile, fundaţiile şi organizaţiile neguvernamentale fără scop patrimonial înfiinţate în anul 2018;

l) balanţa contabilă de verificare pentru luna anterioară depunerii solicitării, în copie;

m) raportul privind activitatea solicitantului în domeniul asistenţei sociale pe ultimele 12 luni calendaristice (convenţii în derulare, dacă este cazul);

n) dovada dreptului de a acorda servicii sociale, respectiv certificatul de acreditare;

o) - licenţa de funcţionare;*sau*

- licenţa de funcţionare provizorie valabilă pe întreaga perioadă de derulare a proiectului; *sau*

- licenţa de funcţionare provizorie care va expira în perioada derulării proiectului însoţită de o declaraţie din partea reprezentantului legal al solicitantului prin care îşi asumă prevederile art.6.3 lit.”b” a Contractului de finanţare nerambursabilă (Anexa nr. 5b la Regulament) referitoare la rezilierea contractului în cazul neobţinerii licenţei de funcţionare definitive;*sau*

- licenţa de funcţionare provizorie expirată, însoţită de Raportul inspecţiei sociale prin care se recomandă acordarea licenţei de funcţionare;

p)autorizaţia sanitară de funcţionare a unităţii de asistenţă socială pe anul curent, în copie;

q) extras de cont;

r) declaraţie pe proprie răspundere– original, conform modelului prevăzut în ***anexa nr.1e la prezentul Ghid,*** din care să rezulte că:

* nu are obligaţii de plată exigibile şi nu este în litigiu cu instituţiafinanţatoare;
* nu are obligaţii de plată exigibile privind impozitele şi taxele către stat, precum şicontribuţiile către asigurările sociale de stat;
* informaţiile furnizate instituţieifinanţatoare în vederea obţineriifinanţării sunt veridice;
* nu se află în situaţia de nerespectare a dispoziţiilor statutare, a actelor constitutive şi a regulamentelor proprii;
* se obligă să participe cu o contribuţie financiară de minimum 10% din valoarea totală a programului/proiectului/acţiunii;
* nu face obiectul unei proceduri de dizolvare sau de lichidare şi nu se află în stare de dizolvare ori de lichidare, în conformitate cu prevederile legale în vigoare;
* nu beneficiază de un alt contract de finanţare din fonduri publice pentru acelaşi proiect de la aceeaşi autoritate finanţatoare în cursul anului fiscal curent;
* nu a beneficiat/a beneficiat în anul fiscal în curs de finanţare nerambursabilă de la instituţia ......................................, în sumă de .......................... lei (RON);
* va utiliza sumele primite cu titlu de finanţare nerambursabilă exclusiv pentru derularea programului/proiectului/acţiuniimenţionată în formularul de solicitare;

***Notă: Documentele care se depun în copie vor fi certificate pentru conformitate cu originalul de către solicitant.***

**7.2.**(1) Documentaţia de solicitare a finanţării se va depune până la termenul limită prevăzut în anunţul de participare, într-un exemplar, pe suport de hârtie, la sediul Consiliul JudeţeanMureş, Piaţa Victoriei nr.1, Tîrgu Mureş, judeţulMureş, cam.1 – Registratura sau prin poştă, în plic închis şi va purta menţiunea:

Către,

Consiliul JudeţeanMureş, 540026 TîrguMureş, Piaţa Victoriei, nr.1

SOLICITARE DE FINANŢARE NERAMBURSABILĂ PENTRU ANUL 2017

**DOMENIUL ASISTENŢĂ SOCIALĂ**

NUMELE ŞI ADRESA COMPLETĂ A SOLICITANTULUI

(2) Cererile de finanţare trimise prin alte mijloace (fax, e-mail), depuse la alte adrese sau în afara termenului nu vor fi luate în considerare.

**7.3.** Propunerea de proiect are caracter ferm şi obligatoriu din punct de vedere al conţinutuluişi trebuie să fie semnată, pe propria răspundere, de către solicitant sau de către o persoană împuternicită legal de acesta.

**7.4.**  Bugetul proiectului va fi prezentat exclusiv în lei şi va rămâne ferm pe toată durata de îndeplinire a contractului de finanţare nerambursabilă.

**7.5.** Solicitanţii pot adresa întrebări prin e-mail, fax sau telefon, indicând clar denumirea programului. Termenul limită până la care solicitanţii pot cere informaţii în scris este 28 septembrie 2018, inclusiv. Răspunsurile la aceste întrebări se vor da în scris cel târziu cu 4 zile înainte de data limită pentru depunerea propunerilor de proiect.

**7.6.**Informaţii suplimentarese pot obţinede pe site-ul Consiliului JudeţeanMureş, [www.cjmures.ro](http://www.cjmures.ro), secţiunea Proiecte sau la tel: 0265 263 211 interior 1219, la secretarul comisiei – doamna Orășean Carmen, fax:0265-268718, e-mail: [orasan.carmen@cjmures.ro](mailto:orasan.carmen@cjmures.ro).

Întocmit: Lefter Erika

Verificat: Adriana Farkas, Şef serviciu

Genica Nemeş, Director executiv

Elena Popa, Şef serviciu

Alin Mărginean, Director executiv